Sėbų piliakalnis

Sėbų piliakalnis su gyvenviete, Pilalė – piliakalnis Telšių rajono savivaldybės teritorijoje, prie Sėbų kaimo, Luokės seniūnija. Pasiekiamas iš plento  sankryžos su keliu  pasukus Luokės link, už 1,3 km pasukus keliu į dešinę pietų kryptimi Janapolės link, už 200 m – yra kairėje, į rytus.

Piliakalnis 
Piliakalnis įrengtas atskiroje kalvoje Virvytės dešiniajame krante. Aikštelė keturkampė, pailga rytų – vakarų kryptimi, 60x35 m dydžio. Šlaitai vidutinio statumo, iki 12 m aukščio.

Piliakalnis labai apardytas arimų. Aikštelės dalis ir pietinis šlaitas dirvonuoja, kita apaugę lapuočiais ir tankiais krūmais kurie nustelbė ir senąjį paminklo ženklą. Naujasis pastatytas arčiau keliuko.

Pietinėje ir vakarinėje papėdėse yra 6 ha ploto papėdės gyvenvietė. Piliakalnio apylinkėse, tiksliau nelokalizuotoje Užstelgio vietovėje, yra degintinis II tūkstantmečio pradžios kapinynas.

Tyrimai 
Piliakalnio žvalgomuosius archeologinius tyrimus 1964 m. atliko Lietuvos istorijos institutas. Piliakalnis datuojamas I tūkstantmečiu – XIII a.

Istorija 
Manoma, kad piliakalnyje stovėjo 1253 m. balandžio 5 d. Livonijos ordino ir Kuršo vyskupo Heinricho rašte dėl pietinių kuršių žemių dalybų minima kuršių pilis Žąsūgala.

Galerija

Šaltiniai 

 Lietuvos kultūros ir gamtos paminklų atlasas. Enciklopedijų leidykla, Vilnius, 1991 m., p 78.
 Lietuvos Respublikos istorijos ir kultūros paminklų sąrašas, V., 1993, p.48
 Tomas Baranauskas, Gintautas Zabiela. Ceklis 1253 metais: istorinė – archeologinė analizė // Žemaičių istorijos virsmas iš 750 metų perspektyvos. Vilnius, 2004. p. 29-30, 53.
 Zabiela G. Telšių rajono archeologijos paminklai // Archeologiniai tyrinėjimai Lietuvoje 1986 ir 1987 metais. Vilnius, 1988. p. 186–187.

Nuorodos 
 Lietuvos piliakalniai

Piliakalniai Telšių rajone